ಮಧುರ ಚೆನ್ನ

ಮಧುರ ಚೆನ್ನ - ಕನ್ನಡದ ಹೆಸರಾಂತ ಸಾಹಿತಿಗಳಲೊಬ್ಬರು.

ಜೀವನ
ಮಧುರ ಚೆನ್ನ ಅವರ ಮೂಲ ಹೆಸರು ಚೆನ್ನಮಲ್ಲಪ್ಪ ಗಲಗಲಿ. ಇವರು ೧೯೦೭ರ ಜುಲೈ ೩೧ರಂದು ಬಿಜಾಪುರ ಜಿಲ್ಲೆಯ ಹಿರೇಲೋಣಿಯಲ್ಲಿ ಜನಿಸಿದರು. ತಂದೆ ಸಿದ್ದಲಿಂಗಪ್ಪ ತಾಯಿ ಅಂಬವ್ವ.

ಕೃತಿಗಳು
ಪ್ರಕಟಿಸಿದ ಪುಸ್ತಕಗಳು-ಶಬ್ದ ಸಾಮ್ರಾಜ್ಯದಲ್ಲಿಯ ಮಂತ್ರಶಕ್ತಿಯ ಪುನರುಜ್ಜೀವನ, ಸತ್ಯ, ಹಲಸಂಗಿಯ ಲಾವಣೀಕಾರ ಖಾಜಾಬಾಯಿ, ಇತಿಹಾಸದ ಕವಿಗಳು,ಬಸವಣ್ಣನವರ ಭೋಜನ ಶಾಲೆ ಮುಖ್ಯ ಲೇಖನ ಮಾಲೆ. 
ನನ್ನ ನಲ್ಲ ಇವರ ಕವಿತಾ ಸಂಕಲನ. 
ಮಧುರ ಗೀತ - ಇದೊಂದು ಸ್ನೇಹ ಸೂಕ್ತಿ. 
ಗದ್ಯಕೃತಿಗಳಲ್ಲಿ ಪೂರ್ವರಂಗ, ಕಾಳರಾತ್ರಿ, ಬೆಳಗು ಈ ಕೃತಿಗಳಲ್ಲಿ ಅವರ ಆತ್ಮ ಕಥನವಿದೆ. 
'ಆತ್ಮ ಸಂಶೋಧನೆ'- ಅಧ್ಯಾತ್ಮಿಕ ಅನುಭವದ ಕೃತಿ; ಪೂರ್ವಯೋಗದ ಪಥದಲ್ಲಿ-ಅರವಿಂದರ ತತ್ತ್ವವಿಚಾರ ಗ್ರಂಥ; ನಾಟಕ-ಸಿರಿಯಾಳ ಸತ್ವಪರೀಕ್ಷೆ. 
ಜೀವನ ಚರಿತ್ರೆ-ಶ್ರೀ ವಿದ್ಯಾರಣ್ಯರು. (ಸಿಂಪಿಲಿಂಗಣ್ಣನವರೊಡನೆ ಸಂಪಾದಿತ ಕೃತಿ). 
ಅನುವಾದ-ಮಾತೃವಾಣಿ, ಧರ್ಮಕ್ಷೇತ್ರೆ ಕುರುಕ್ಷೇತ್ರೇ, ಪೂರ್ವಯೋಗ, ರಾಕ್ಷಸಿ ಮಹತ್ವಾಕಾಂಕ್ಷೆ, ವಿಸರ್ಜನ, 'ಬಾಳಿನಲ್ಲಿ ಬೆಳಕು'- ಟಾಲ್‌ಸ್ಟಾಯ್‌ರವರ ಆತ್ಮಕಥೆಯ ಅನುವಾದ. 
ಜನಪದ ಗೀತೆಗಳ ಪ್ರಸಿದ್ಧ ಗಾಯಕರು, ಸಂಗ್ರಾಹಕರು.

ಗೌರವಗಳು
 ಬಿಜಾಪುರದಲ್ಲಿ ನಡೆದ ೯ನೇ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ 'ಬೀಸುವ ಕಲ್ಲಿನ ಹಾಡುಗಳು' ಪ್ರಬಂಧ ಮಂಡಿಸಿ ವಿದ್ವತ್ ಜನರಿಂದ ಪ್ರಶಂಸೆ. 
ಸೊಲ್ಲಾಪುರದಲ್ಲಿ ೩೩ನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಕವಿಗೋಷ್ಠಿಯ ಅಧ್ಯಕ್ಷತೆಯ ಗೌರವ.

ವರ್ಗ:ಸಾಹಿತಿಗಳು
ವರ್ಗ:ಕವಿಗಳು